ABC "Nightline" re: actors' strike, Americans held hostage in Iran, reported by Ted Koppel, John Martin.
Interviews: Tamara Eliot, Ed Asner, Billy Hunt, Michael Dann. Buks du Plessis | Woorde
Buks woon saam met twee ou mense -die man , die vrou- , Lilly die Kat en Leo die Boerboel, by die huis op die hoek derdestraat links.
Buks is veronderstel om ‘n miniatuur Doberman te wees – hy het intussen ontpop in ‘n miniatuur Rotweiler (ag eintlik dink net die ou man van die huis so).
Buks is die ou mense se alarm.
Buks is die sensitiewe siel wat droewig aan’t ween gaan as die telefoon lui of as die alarmpie in die nag skree. Hy’s bitter sensitief vir hoë klanke, dit maak hom emosioneel onstabiel.
Buks is die Beskermheer van die oue Lilly die kat.As sy haar stert lig is hy langs haar om haar by haar..tot sy hom blasend hierjy toe blaas…
Buks is die agressor van Leo die Boerboel.Buks gaan nog sy gat sien by Leo (so ligte vresie van die ou vrou by die huis op die hoek).
Buks is die pister teen elke grashalm op die werf.
Buks dryf die ou vrou van die huis soms teen die mure uit. Die mure van die huis op die hoek met drie buitedeure.Plus nog ‘n buitedeur van Garage. Plus Veiligheidshek/deur.
Buks tjweet tjweet eers soggens by die ou vrou se bedkant.
Sy “agg toggie Buks!” maar sy staan maar op.
Sy stap sleepvoet klerekas toe, haal haar oorgrootkamerjas uit. Buks staan met sy voorpote teen haar knieë en tjweet tjweet.
Sy “agg wag bietjie Buks!” hom ..hy wil nie wag nie, hy wip op en af hap na haar kamerjaspante..
Buks wip en die ou vrou sleepvoet gangaf. Hy tjweet by die skuifdeur. Sy skuif die deur oop .
Buks begin met sy ontleding van die werf beginnend by punt a eindig by punt z. Blaas heeltemal geledig(slegs ‘n gedagte van die ou vrou met die kamerjas).
Vlieg Buks met die spoed van witlig agterdeur toe. Staar hy na die ou vrou. Tjweet hy , wippend op en af. Sy maak die agterdeur oop..sy stap tot by die buitedeur..maak dit oop. Buks het intussen teen die ou man van die huis se kar- al vier wiele bepirts.
Buitedeur oop..Buks storm die Mossies en blaf sommer die niet in. Hy bepirts elke hoek en draai. Kom hy blinkoog wippend by die agterdeur in.
Tjweet tjweet weer by die ou vrou by die koffieketel.
Hulle twee stap..liewers sy stap, hy wip vrolik voordeur toe.
Sy maak deur oop sluit veiligheidshek oop ..Buks het waaragtig nog ‘n voorraad druppels oor..hy pirts teen die ou vrou se dierbare Witstinkhoutboom en teen elke hoek en blomblaar en moontlike plek waar Leo dalk sy pirts gedurende die nag gepirts het..
Dan tjweet Buks by die hek – sy sluit oop hy kom die huis binne soos ‘n oorwinnaar.
Hy gaan sit soos uitgedroogde pruim op kombersie versigtig, versigtig langs Lilly voor die verwarmer.
Dit was die opwindende lewe van ‘n dik hondjie met die naam Buks.
15 comments on “Buks du Plessis”	kellyseblog	Julie 17, 2014
Ai, mooi storie!
Antwoord	ddupl3ss1s	Julie 17, 2014
Antwoord	scrapydo	Julie 17, 2014
Oooo ek het my nou weer verkneukel aan jou lekker beskrywing. Sien die brak wat nog altyd n laaste druppel oorhou om sy eiendom af te merk. Het juis vanmiddag vir my seun gese dit is presies hierdie gepirts oral van die “man”brakke wat my sommer heel m…..ig maak. Dis hoekom ek eerder my “vrou” brakke wil he. Ongelukkig het ek toe tog n mannetjie gekry 4 jaar gelede omdat daar nie n tefie beskikbaar was. Ou Trompie bly steeds die appel van my oog
oe en daardie Trompie het sulke dadelpit ogies ..te fraai. Dankie vir die lees.
Antwoord	scrapydo	Julie 18, 2014
He he dis nou ngoeie beskrywing van sy oe
Net Ek	Julie 17, 2014
:lol: Emosioneel onstabiel! Ek het drie Boston Terriers, en hulle is al drie so mal soos hase. ERG stout (die kreepy verwelkom my soms by die hek as ek van die werk af kom!), maar net so oulik! Ek dink ek moet hulle Ritalin voer, hulle is erg besig ook (en ek is lief vir hulle, maar verkies eerder katte).
Lilly is pragtig, so regte huiskat!
Lilly is al 18 jaar. Loop nes ek, so stram. Sy het nog al haar tande en eet nog heerlik, – ek kom net agter die bejaarde kat sindroom van piepie in die huis begin. Oe daardie honde van jou klink mooiste goed!! Weet nie mooi van daardie Ritalin nie..ha ha !! Dalk kry hul teenoorgestelde effek ..meer energie.
Antwoord	Zeppie	Julie 17, 2014
Ons het so ‘n mal labrador
Daai tweetjies op die foto geniet daai heater
Buks maar versigtig vir die dwars klap/blaas. Labrador honde is verskriklik aktiewe honde ..weet van ‘n kennis se Labrador wat sommer buiteband van hul voertuig begin kou het.
Ja myne het al sy hout hondehok half opgeeet
ddupl3ss1s	Julie 17, 2014
hoekom word Labrador honde vir blinde mense as geleiers gebruik? Aarde ..klink vir my hul het groooot eetlus.
Zeppie	Julie 18, 2014
Omdat hulle sulke goeie geaardheid het
Baie liefdevolle honde
rondomtaliedraai	Julie 17, 2014
Mens sien duidelik wie is in beheer.
Ha ha…ja sy laat haar geld.
Antwoord	perdebytjie	Julie 18, 2014
Ag dis ‘n lekker storie!Buks klink na ‘n besonderse karakter.
This entry was posted on Julie 17, 2014 by ddupl3ss1s in Gedagtes vir die dag.,Uncategorized.	Kortskakel